แนวรับ 1,660 จุด ยังเหนียว! SET ภาคบ่ายร่วงหนัก 8 จุดก่อนดีดขึ้นเหลือลบ 2 จุด
SET ภาคบ่ายร่วง 4 จุด รับแรงกดดันหุ้นพลังงาน จับตาแนวรับ 1,660 จุด ยังเหนียว?
1 พ.ย. 2561

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 15.02 น. อยู่ที่ระดับ 1,664.77 จุด ปรับตัวลดลง 4.32 จุด หรือ 0.26% สูงสุดที่ระดับ 1,674.87 จุด ต่ำสุดที่ระดับ 1,660.11 จุด ด้วยมูลค่าซื้อขาย 2.97 หมื่นล้านบาท โดยในช่วงเปิดการซื้อขายภาคบ่ายดัชนีตลาดหุ้นไทยปรับตัวลดลงหลังจากมีแรงเทขายในหุ้นขนาดใหญ่ นำโดยกลุ่มพลังงาน อาทิ PTT , PTTEP ก่อนจะดีดตัวขึ้นในช่วง 15.00 น. เหลือลบเพียง 2 จุด หลังลงไปทดสอบแนวต้าน 1,660.11 จุด
ส่วนหลักทรัพย์ที่กดดันดัชนีสูงสุด 10 หลักทรัพย์ ได้แก่ 

บล.กสิกรไทย จำกัด (มหาชน) ให้แนวรับ 1,660 จุด ,1,645-1,650 จุด แนวต้าน 1,675,1,685 จุด บ่ายนี้ SET อาจจะถอยตัวลง แต่ไม่น่าจะหลุดระดับแนวรองรับ Market Timing P.M. และเกิดการยกตัวขึ้นต่อ ยังคงมีระดับแนวต้านแรกที่บริเวณ 1,675 และมีแนวต้านถัดไปที่บริเวณ 1,685
ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้เคลื่อนไหว Sideway ในกรอบ หลังจากที่ดัชนีฯปรับตัวขึ้นมาติดต่อกัน 2 วัน โดยตลาดฯได้รับแรงกดดันจากกลุ่มพลังงานหลังจากที่ราคาน้ำมันได้ปรับตัวลดลงเมื่อวานนี้
พร้อมให้ติดตามการเลือกตั้งกลางเทอมของสหรัฐฯ ในวันที่ 6 พ.ย.นี้ ซึ่งจะทำให้เห็นความชัดเจนเกี่ยวกับการเมืองสหรัฐฯมากขึ้น ขณะที่ปัจจัยภายในประเทศ ติดตามมาตรการรลดหย่อนภาษีท่องเที่ยวเมืองรอง, การประมูลโครงการรถไฟความเร็วสูง และสิทธิประโยชน์ทางภาษีในโครงการเขตพัฒนาพิเศษภาคตะวันออก (EEC)
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะยังแกว่งตัวอยู่ในกรอบ โดยให้แนวรับ 1,646-1,659 จุด และแนวต้าน 1,675-1,680 จุด
 